datalingvistikk
Store norske leksikon,Språk og litteratur,Språkvitenskapens fagdisipliner,Språkteknologi og -metodologi
Datalingvistikk er språkforskning som gjør bruk av analyse med datamaskiner og som ligger i skjæringsfeltet mellom informatikk og språkvitenskap. Datalingvistikken danner et grunnlag for utvikling av språkteknologi, og fagområdet sees ofte i sammenheng med det videre forskningsfeltet kunstig intelligens.
Innenfor datalingvistikk tester man modeller for hvordan mennesker forstår og produserer språklige ytringer gjennom simulering. Man undersøker språklige prosesser som for eksempel språkforståelse og språkproduksjon, oversettelse og språklæring, og ser i hvilken grad disse prosessene kan beskrives på en slik måte at datamaskiner kan utføre dem. Formålet er dels å vinne innsikt i språkprosesser hos mennesket, og dels å utvikle et grunnlag for praktiske anvendelsesområder som for eksempel maskinoversettelse, informasjonssøking i tekst, automatisk syntaktisk analyse, talegjenkjenning og talesyntese.Datalingvistikken bruker mange av de samme metodene for utvikling av tekst- og taledatabaser (korpus) som i korpuslingvistikk. Les mer i Store norske leksikon språkteknologi taleteknologi kunstig intelligens språkvitenskap språk